Rikunarita-ORG/Wikinium huggingface dataset:
# sitelen Alapi

sitelen Alapi
**sitelen Alapi** li nasin sitelen pi toki Alapi pi toki Ilan pi toki Utu . ona li nasin sitelen pi toki ante lili kin.

poka open en poka pini pi sitelen Alapi li ante tan nasin poka pi sitelen Lasina li sama nasin pi sitelen Iwisi. sitelen open en sitelen insa en sitelen pini li ante lili. tenpo mute la ona li sitelen taso e kalama pini. sitelen suli en sitelen lili li lon ala.

## sitelen ale

ona li jo e sitelen 28 e sitelen poka 1.

kalama li sitelen kepeken sitelen IPA.

|  |  |  |  |
| --- | --- | --- | --- |
| nanpa | sitelen | nimi | kamala |
| 1. | ا | alif | ʔ\* |
| 2. | ب | bā | b |
| 3. | ت | tā | t |
| 4. | ث | thā | θ |
| 5. | ج | djīm | ʤ |
| 6. | ح | ḥā | ħ |
| 7. | خ | khā | x |
| 8. | د | dāl | d |
| 9. | ذ | dhāl | ð |
| 10. | ر | rā | r |
| 11. | ز | zāi | z |
| 12. | س | sīn | s |
| 13. | ش | shīn | ʃ |
| 14. | ص | ṣād | sˁ |
| 15. | ض | ḍād | dˁ |
| 16. | ط | ṭā | tˁ |
| 17. | ظ | ẓā | ðˁ |
| 18. | ع | `ain | ʕ |
| 19. | غ | ghain | ɣ |
| 20. | ف | fā | f |
| 21. | ق | qāf | q |
| 22. | ك | kāf | k |
| 23. | ل | lām | l |
| 24. | م | mīm | m |
| 25. | ن | nūn | n |
| 26. | ه | hā | h |
| 27. | و | wāw | w\* |
| 28. | ي | yā | j\* |

sitelen lili lon poka sitelen li lon kin liء.nimi ona li همزة anu Hamza. ona li jo e kalama /ʔ/.

* jan li kepeken e sitelen Alipe (alif) tan o sitelen e kalama lili lili open tan o sitelen e kalama lili suli anpa (ā).
* jan li kepeken e sitelen Jute (yā) tan o sitelen e kalama lili suli sinpin (ī).
* jan li kepeken e sitelen Wawe (wāw) tan o sitelen e kalama lili suli monsi (ū).

## sona pi nimi lili

### **mun en suno**

toki Alapi la sitelen lili li ken mun li ken suno. sitelen suno la lon tenpo pi sina namako e nimi lili pi sona kiwen o wan tawa open nimi (kepeken nimi **ا** (*a*)) sama nimi "suno" nimi suno: **اشّمس** (/*aššams*/).

sitelen mun la lon tenpo pi sina namako e nimi lili pi sona kiwen o tu tawa open nimi (kepeken li lon nimi **ال** (*al*)) sama nimi "mun": **القمر** (/*alqamar*/)

| sitelen mun | sitelen suno |
| --- | --- |
| ا | alif | ʔ | ت | tā | t |
| ب | bā | b | ث | thā | θ |
| ج | djīm | ʤ | د | dāl | d |
| ح | ḥā | ħ | ذ | dhāl | ð |
| خ | khā | x | ر | rā | r |
| ع | ain' | ʕ | ز | zāi | z |
| غ | ghain | ɣ | س | sīn | s |
| ف | fā | f | ش | shīn | ʃ |
| ق | qāf | q | ص | ṣād | sˁ |
| ك | kāf | k | ض | ḍād | dˁ |
| م | mīm | m | ط | ṭā | tˁ |
| ه | hā | h | ظ | ẓā | ðˁ |
| و | wāw | w | ل | lām | l |
| ي | yā | j | ن | nūn | n |

## toki
# unpa ike

**unpa ike** la, jan li open e unpa tawa jan pi wile ala. jan open pi unpa ike la, ona li ken kepeken e wawa sijelo anu wawa toki. jan mute li ken ala wile pona:

* jan li moku mute e telo nasa anu kasi nasa la

* jan lili

* jan li lape la

* jan pi ike lawa

unpa ike li sama ala. nanpa wan la, mije li open e unpa ike tawa meli. mije li pali e unpa ike tawa mije ante lon tomo pi poki jan. ona li suli, li jo ala sona mute. jan poki ala la, jan poki en jan olin en jan pi kulupu mama li open suli e unpa ike.

jan li kama e unpa ike la, ona li wile ala toki e ni lon tenpo mute. tenpo lili ala la, ma lawa li wile ala lukin e jan open pi unpa ike. jan pi nasin lawa li kama sona pi unpa ike la, ona li wile sona ni: unpa ike li lon anu seme? ona li pali pi wawa mute. taso, unpa ike li pali ike tawa nasin lawa lon ma lawa mute mute.

tenpo utala la, unpa ike li suli. jo jan li kama e unpa ike lon tenpo mute.

jan li kama e unpa ike la, unpa ike li pana e pilin ike mute tawa ona. ona li ken kama jo e ike lawa. kin la, sijelo ona li ken pakala mute, li ken kama jaki lon insa unpa. jan li jo e lupa mama la, ona li ken kama mama e jan sin.
# jan lawa pi ma Mewika

len pi jan lawa pi ma Mewika
sitelen pi jan lawa pi ma Mewika
**jan lawa pi ma Mewika** (toki Inli la: *President of the United States of America*) li jan lawa pi ma Mewika. lon nasin lawa pi ma Mewika la, jan lawa li jan pali lawa pi kulupu lawa mute, li jan lawa pi kulupu utala pi ma Mewika. jan lawa li jan lawa suli pi jan ale pi ma Mewika.

​ma Mewika li ma wawa suli, la jan li toki e ni mute: jan lawa pi ma Mewika li "jan wawa suli nanpa wan lon ma ale." jan lawa lon li jan suli pi ma ale.

​lon tenpo pi utala lete, jan li toki e ni lon tenpo ante: jan lawa li "jan lawa pi kulupu ma pi lawa jan."
# toki Iwisi

| toki Iwisi
 *עִבְרִית* |
| --- |
| kalama | /iv'ʁit/ |
| ma | ma Isale |
| kulupu toki | Apika Asija
* Semi
	+ Semi pi pini suno
		- Semi insa
 |
| nasin sitelen | sitelen Iwisi |
| nanpa toki |
| ISO 639-1 | `he` |
| ISO 639-2 | `heb` |
| ISO 639-3 | `heb` |
| Glottolog | `hebr1246` |
| IETF | `he` |
| Linguasphere | `12-AAB-a` |
|  |

**toki Iwisi** (toki Iwisi la: *עִבְרִית* /iv'ʁit/) li toki pi kulupu Jejusi. tenpo pini la ona li lape. taso ona li kama sin tan lape li kama suli lon ma Isale.

## tenpo pini

**toki Iwisi pi tenpo pini** li toki suli lon tenpo pini. lipu sewi Tola en lipu sona TaNaKa la ona li lon. taso, jan li kama toki ni ala lon tenpo suli. ni la ona li lape. tenpo lape ona la jan li kepeken toki ni tawa nasin sewi tawa toki sona. taso ona li toki mama pi jan ala.

tenpo la jan mute pi kulupu Jejusi li wile kama sin e toki Iwisi. jan Elijese Pen Jejuta en jan Sameno en jan ante mute li lawa e sin pi toki ni li pali mute tawa ni. wile ona la jan pi kulupu Jejusi li kama toki Iwisi. jan pi toki Iwisi li utala e toki ante li pali e utala pi toki Iwisi. tenpo lon la jan mute pi ma Isale li kama toki ni.

## nasin nimi

nasin pi pali nimi li lon toki Iwisi. nasin ni li nasin pi kulupu toki Semi. nasin pali pi nimi pali kin li lon. toki Iwisi la nimi pali ni li kipisi:nimi "Pinjanin".

## nimi pali

toki Iwisi li jo e sitelen 22: א, ב, ג, ד, ה, ו, ז, ח, ט, י, כ, ל, מ, נ, ס, ע, פ, צ, ק, ר, ש, ת

nimi pi toki Inli pi sitelen: Alef, Bet, Kimel, Talet, He, Waw, Sain, Het, Tet, Ud, Kaf, Lamet, Mem, Nun, Same, Ain, Pe, Sadik, Kuf, Res, Sin, Taf.

nimi pali 5 li jo e sitelen pi pini nimi kin:

| nimi pali | nimi pali pi pini nimi |
| --- | --- |
| כ | ך |
| מ | ם |
| נ | ן |
| פ | ף |
| צ | ץ |

toki Iwisi li jo e kule mute pi nasin sitelen. nasin ni li kama pali mute tan ni: nasin ni li nasin sitelen pi lipu sewi. tenpo pini la, jan mute li pilin e ni: nasin sitelen ni li sewi. ni la, jan ni li kepeken ala e nasin ni. tenpo mi la, jan li kepeken e nasin ni lon ilo sitelen. jan li sitelen kepeken palisa sitelen la, ona li kepeken e nasin sitelen ante.
# tomo utala

lukin tan sewi pi tomo utala lon nena ma lili lon ma Inli.
insa pi tomo utala lon ma Malipe.
**tomo utala** li tomo. jan li pali e tomo utala tawa ni: jan ante li ken ala pakala e jan e ijo lon insa tomo utala. tenpo mute la, ona li suli mute lon tenpo utala. tenpo ni la, jan li pali mute ala e tomo utala suli tan ni: ilo utala pi wawa mute li lon li ken pakala e tomo utala. taso, jan li pali e tomo utala lon anpa ma kin.